title: Neuvoston täytäntöönpanoasetus (EU) 2021/478, annettu 22 päivänä maaliskuuta 2021, rajoittavista toimenpiteistä vakavien ihmisoikeusloukkausten ja -rikkomusten torjumiseksi annetun asetuksen (EU) 2020/1998 täytäntöönpanosta

text:
                  22.3.2021

                  FI

                  Euroopan unionin virallinen lehti

                  LI 99/1

         NEUVOSTON TÄYTÄNTÖÖNPANOASETUS (EU) 2021/478,
         annettu 22 päivänä maaliskuuta 2021,
         rajoittavista toimenpiteistä vakavien ihmisoikeusloukkausten ja -rikkomusten torjumiseksi annetun asetuksen (EU) 2020/1998 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rajoittavista toimenpiteistä vakavien ihmisoikeusloukkausten ja -rikkomusten torjumiseksi 7 päivänä joulukuuta 2020 annetun neuvoston asetuksen (EU) 2020/1998 (1) ja erityisesti sen 14 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 7 päivänä joulukuuta 2020 asetuksen (EU) 2020/1998.

                     (2)

                     Korkean edustajan Euroopan unionin puolesta 8 päivänä joulukuuta 2020 antamassa julkilausumassa, joka koskee EU:n maailmanlaajuista ihmisoikeuspakotejärjestelmää, unioni ja sen jäsenvaltiot vahvistivat vankan sitoutumisensa ihmisoikeuksien edistämiseen ja suojeluun kaikkialla maailmassa. EU:n maailmanlaajuisessa ihmisoikeuspakotejärjestelmässä korostetaan unionin päättäväisyyttä vahvistaa rooliaan vakaviin ihmisoikeusloukkauksiin ja -rikkomuksiin puuttumisessa maailmanlaajuisesti. Unionin strategisena tavoitteena on, että ihmisoikeudet toteutuvat tosiasiallisesti kaikkien kohdalla. Ihmisarvon kunnioittaminen, vapaus, demokratia, yhdenvertaisuus, oikeusvaltioperiaate sekä ihmisoikeuksien kunnioittaminen ovat unionin ja sen ulko- ja turvallisuuspolitiikan perusarvoja.

                     (3)

                     Neuvosto hyväksyi 2 päivänä maaliskuuta 2021 päätöksen (YUTP) 2021/372 (2) ja täytäntöönpanoasetuksen (EU) 2021/371 (3), joissa nimettiin neljä venäläistä henkilöä, jotka osallistuivat Venäjällä vakaviin ihmisoikeusloukkauksiin, kuten mielivaltaisiin pidätyksiin ja vangitsemisiin, sekä laajalle levinneeseen ja järjestelmälliseen rauhanomaisen kokoontumisen ja yhdistymisen vapauden sekä mielipiteen- ja sananvapauden tukahduttamiseen.

                     (4)

                     Unioni on yhä erittäin huolestunut eri puolilla maailmaa tapahtuvista vakavista ihmisoikeusloukkauksista ja -rikkomuksista, kuten kidutuksesta, laittomista teloituksista ja tahdonvastaisista katoamisista tai henkilöiden ja yhteisöjen harjoittamasta pakkotyövoiman järjestelmällisestä käyttämisestä Kiinassa, Korean demokraattisessa kansantasavallassa (Pohjois-Korea), Libyassa, Eritreassa, Etelä-Sudanissa ja Venäjällä.

                     (5)

                     Tässä yhteydessä 11 henkilöä ja neljä yhteisöä olisi lisättävä asetuksen (EU) 2020/1998 liitteessä I olevaan luetteloon luonnollisista henkilöistä, oikeushenkilöistä, yhteisöistä tai elimistä, joihin sovelletaan rajoittavia toimenpiteitä.

                     (6)

                     Asetus (EU) 2020/1998 olisi sen vuoksi muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2020/1998 liite I tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä maaliskuuta 2021.

                  Neuvoston puolesta

                  Puheenjohtaja

               J. BORRELL FONTELLES

            (1)  EUVL L 410 I, 7.12.2020, s. 1.

            (2)  Neuvoston päätös (YUTP) 2021/372, annettu 2 päivänä maaliskuuta 2021, rajoittavista toimenpiteistä vakavien ihmisoikeusloukkausten ja -rikkomusten torjumiseksi annetun päätöksen (YUTP) 2020/1999 muuttamisesta (EUVL L 71 I, 2.3.2021, s. 6).

            (3)  Neuvoston täytäntöönpanoasetus (EU) 2021/371, annettu 2 päivänä maaliskuuta 2021, rajoittavista toimenpiteistä vakavien ihmisoikeusloukkausten ja -rikkomusten torjumiseksi annetun asetuksen (EU) 2020/1998 täytäntöönpanosta (EUVL L 71 I, 2.3.2021, s. 1).

            LIITE
            Muutetaan asetuksen (EU) 2020/1998 liite I seuraavasti:

                        1)

                        Muutetaan jaksossa A (Luonnolliset henkilöt) oleva luonnollisten henkilöiden luettelo seuraavasti:

                                    a)

                                    korvataan toisen sarakkeen otsikko ”Nimet (translitterointi venäjänkielisestä kirjoitustavasta)” otsikolla ”Nimet (translitterointi latinalaisiin aakkosiin)”;

                                    b)

                                    korvataan kolmannen sarakkeen otsikko ”Nimet (venäjänkielinen kirjoitustapa)” otsikolla ”Nimet”;

                                    c)

                                    lisätään seuraavat merkinnät:

                                                Nimet (translitterointi latinalaisiin aakkosiin)

                                                Nimet

                                                Tunnistustiedot

                                                Luetteloon merkitsemisen perusteet

                                                Luetteloon merkitsemisen päivämäärä

                                                ”5.

                                                ZHU Hailun

                                                朱海仑 (kiinankielinen kirjoitustapa)

                                                Asema(t): Xinjiangin uiguurien autonomisen alueen 13. kansankongressin entinen apulaispäällikkö
                                                Syntymäaika: tammikuu 1958
                                                Syntymäpaikka: Lianshui, Jiangsu (Kiina)
                                                Kansalaisuus: kiinalainen
                                                Sukupuoli: mies

                                                Xinjiangin uiguurien autonomisen alueen poliittisten ja oikeusasioiden komitean entinen sihteeri ja Xinjiangin uiguurien autonomisen alueen puoluekomitean entinen apulaissihteeri (2016–2019). Xinjiangin uiguurien autonomisen alueen 13. kansankongressin, alueellisen lainsäädäntöelimen, entinen apulaispäällikkö (vuodesta 2019 helmikuuhun 2021).

                                                22.3.2021

                                                Zhu Hailun oli Xinjiangin uiguurien autonomisen alueen poliittisten ja oikeusasioiden komitean sihteerinä (2016–2019) vastuussa sisäisen turvallisuuden ja lainvalvonnan ylläpitämisestä Xinjiangin uiguurien autonomisella alueella. Hänellä oli siis keskeinen poliittinen asema ollessaan vastuussa uiguureihin ja muihin etnisiin muslimivähemmistöihin kohdistetun laaja-alaisen valvonta-, säilöönotto- ja indoktrinaatio-ohjelman valvomisesta ja toteuttamisesta. Zhu Hailunia on kuvailtu tämän ohjelman ”arkkitehdiksi”. Hän on siksi vastuussa vakavista ihmisoikeusloukkauksista Kiinassa, erityisesti uiguureihin ja muihin etnisiin muslimivähemmistöihin kohdistetuista laaja-alaisista mielivaltaisista vangitsemisista.

                                                Xinjiangin uiguurien autonomisen alueen 13. kansankongressin apulaispäällikkönä (vuodesta 2019 helmikuuhun 2021) Zhu Hailu käytti ratkaisevaa vaikutusvaltaa Xinjiangin uiguurien autonomisella alueella, jossa uiguureihin ja muihin etnisiin muslimivähemmistöihin kohdistettu laaja-alainen valvonta-, säilöönotto- ja indoktrinaatio-ohjelma jatkuu.

                                                6.

                                                WANG Junzheng

                                                王君正 (kiinankielinen kirjoitustapa)

                                                Asema(t): Xinjiangin tuotanto- ja rakennuskomennuskunnan (XPCC) puoluesihteeri ja Kiinan Xinjiangin uiguurien autonomisen alueen puoluekomitean apulaissihteeri. XPCC:n poliittinen komissaari ja China Xinjian Group -yrityksen pääjohtaja
                                                Syntymäaika: toukokuu 1963
                                                Syntymäpaikka: Linyi, Shandong (Kiina)
                                                Kansalaisuus: kiinalainen
                                                Sukupuoli: mies

                                                Xinjiangin tuotanto- ja rakennuskomennuskunnan (XPCC) puoluesihteeri ja Kiinan Xinjiangin uiguurien autonomisen alueen puoluekomitean apulaissihteeri huhtikuusta 2020 lähtien sekä XPCC:n poliittinen komissaari toukokuusta 2020 lähtien. Xinjiangin uiguurien autonomisen alueen poliittisten ja oikeusasioiden komitean entinen sihteeri (helmikuusta 2019 syyskuuhun 2020). Wang Junzhengilla on myös muita korkeita asemia XPCC:ssa.
                                                XPCC on valtion omistama taloudellinen ja puolisotilaallinen organisaatio Xinjiangin uiguurien autonomisella alueella; se käyttää hallinnollista toimivaltaa ja hallinnoi taloudellista toimintaa Xinjiangissa.

                                                22.3.2021

                                                XPCC:n puoluesihteerinä ja poliittisena komissaarina vuodesta 2020 lähtien Wang Junzheng osallistuu kaikkien XPCC:n toteuttamien politiikkojen valvontaan. Tässä asemassa hän on vastuussa vakavista ihmisoikeusloukkauksista Kiinassa, erityisesti uiguurien ja muiden etnisten muslimivähemmistöjen laaja-alaisista mielivaltaisista pidätyksistä ja halventavasta kohtelusta sekä heidän uskonnon- ja vakaumuksenvapautensa järjestelmällisistä loukkauksista, yhdistettynä muun muassa XPCC:n toteuttamaan, uiguureihin ja muihin etnisiin muslimivähemmistöihin kohdistettuun laaja-alaiseen valvonta-, säilöönotto- ja indoktrinaatio-ohjelmaan.

                                                Hän on myös vastuussa XPCC:n harjoittamasta uiguurien ja muiden etnisten muslimivähemmistöjen järjestelmällisestä käytöstä pakkotyövoimana, erityisesti puuvillapelloilla.
                                                Xinjiangin uiguurien autonomisen alueen puoluekomitean apulaissihteerinä vuodesta 2020 lähtien Wang Junzheng on osallisena kaikkien Xinjiangissa toteutettavien turvallisuuspolitiikkojen valvonnassa, mukaan lukien edellä mainittu uiguureihin ja muihin etnisiin muslimivähemmistöihin kohdistettu ohjelma. Wang Junzheng oli Xinjiangin uiguurien autonomisen alueen poliittisten ja oikeusasioiden komitean sihteerinä (helmikuusta 2019 syyskuuhun 2020) vastuussa sisäisen turvallisuuden ja lainvalvonnan ylläpitämisestä Xinjiangin uiguurien autonomisella alueella. Hän oli siis keskeisessä poliittisessa asemassa ollessaan vastuussa edellä mainitun ohjelman valvonnasta ja toteuttamisesta.

                                                7.

                                                WANG Mingshan

                                                王明山 (kiinankielinen kirjoitustapa)

                                                Asema(t): Xinjiangin uiguurien autonomisen alueen puoluekomitean pysyvän komitean jäsen ja Xinjiangin uiguurien autonomisen alueen poliittisten ja oikeusasioiden komitean sihteeri
                                                Syntymäaika: tammikuu 1964
                                                Syntymäpaikka: Wuwei, Gansu (Kiina)
                                                Kansalaisuus: kiinalainen
                                                Sukupuoli: mies

                                                Xinjiangin uiguurien autonomisen alueen puoluekomitean pysyvän komitean jäsen ja Xinjiangin uiguurien autonomisen alueen poliittisten ja oikeusasioiden komitean sihteeri syyskuusta 2020 lähtien. Xinjiangin julkisen turvallisuuden viraston entinen johtaja ja puolueen apulaissihteeri vuodesta 2017 tammikuuhun 2021.

                                                22.3.2021

                                                Xinjiangin uiguurien autonomisen alueen poliittisten ja oikeusasioiden komitean sihteerinä syyskuusta 2020 lähtien Wang Mingshan on vastuussa sisäisen turvallisuuden ja lainvalvonnan ylläpitämisestä Xinjiangin uiguurien autonomisella alueella. Hänellä on siis keskeinen poliittinen asema ollessaan vastuussa uiguureihin ja muihin etnisiin muslimivähemmistöihin kohdistetun laaja-alaisen valvonta-, säilöönotto- ja indoktrinaatio-ohjelman valvomisesta.

                                                Xinjiangin julkisen turvallisuuden viraston entisenä johtajana ja puolueen apulaissihteerinä (vuodesta 2017 tammikuuhun 2021) hänellä oli keskeinen asema Xinjiangin turvallisuuskoneistossa ja hän oli suoraan vastuussa edellä mainitun ohjelman toteuttamisesta. Xinjiangin julkisen turvallisuuden virasto on erityisesti ottanut käyttöön nimellä ”Integrated Joint Operations Platform” (IJOP) tunnetun massadataohjelman, jota käytetään miljoonien Xinjiangin alueella olevien uiguurien valvontaan ja tunnistamaan henkilöt, jotka katsotaan ”mahdollisesti uhkaaviksi”, lähetettäviksi säilöönottoleireille.
                                                Nykyisessä asemassaan ja aiemmista toimistaan johtuen Wang Mingshan on vastuussa vakavista ihmisoikeusloukkauksista Kiinassa, erityisesti uiguurien ja muiden etnisten muslimivähemmistöjen laaja-alaisista mielivaltaisista pidätyksistä ja halventavasta kohtelusta sekä heidän uskonnon- ja vakaumuksenvapautensa järjestelmällisistä loukkauksista.

                                                8.

                                                CHEN Mingguo

                                                陈明国
                                                (kiinankielinen kirjoitustapa)

                                                Asema(t): Xinjiangin julkisen turvallisuuden viraston johtaja ja Xinjiangin uiguurien autonomisen alueen kansanhallituksen varapuheenjohtaja.
                                                Syntymäaika: lokakuu 1966
                                                Syntymäpaikka: Yilong, Sichuan (Kiina)
                                                Kansalaisuus: kiinalainen
                                                Sukupuoli: mies

                                                Xinjiangin julkisen turvallisuuden viraston johtaja tammikuusta 2021 lähtien ja Xinjiangin uiguurien autonomisen alueen kansanhallituksen varapuheenjohtaja.

                                                22.3.2021

                                                Xinjiangin julkisen turvallisuuden viraston johtajana Chen Mingguolla on keskeinen asema Xinjiangin turvallisuuskoneistossa ja hän on suoraan osallisena uiguureihin ja muihin etnisiin muslimivähemmistöihin kohdistetun laaja-alaisen valvonta-, säilöönotto- ja indoktrinaatio-ohjelman toteuttamisessa. Xinjiangin julkisen turvallisuuden virasto on erityisesti ottanut käyttöön nimellä ”Integrated Joint Operations Platform” (IJOP) tunnetun massadataohjelman, jota käytetään miljoonien Xinjiangin alueella olevien uiguurien valvontaan ja tunnistamaan henkilöt, jotka katsotaan ”mahdollisesti uhkaaviksi”, lähetettäviksi säilöönottoleireille. Chen Mingguo on siis vastuussa vakavista ihmisoikeusloukkauksista Kiinassa, erityisesti uiguurien ja muiden etnisten muslimivähemmistöjen mielivaltaisista pidätyksistä ja halventavasta kohtelusta sekä heidän uskonnon- ja vakaumuksenvapautensa järjestelmällisistä loukkauksista.

                                                9.

                                                JONG Kyong-thaek (alias CHO’NG Kyo’ng-t’aek)

                                                정경택
                                                (koreankielinen kirjoitustapa)

                                                Asema(t): Korean demokraattisen kansantasavallan (Pohjois-Korea) valtionturvallisuusministeri
                                                Syntymäaika: 1.1.1961 ja 31.12.1963 välillä
                                                Kansalaisuus: pohjoiskorealainen
                                                Sukupuoli: mies

                                                Jong Kyong-thaek on ollut Korean demokraattisen kansantasavallan (Pohjois-Korea) valtionturvallisuusministeri vuodesta 2017 lähtien.
                                                Pohjois-Korean valtionturvallisuusministeriö on johtava toimielin, joka on vastuussa Pohjois-Korean tukahduttavien turvallisuuspolitiikkojen toteuttamisesta ja joka keskittyy tunnistamaan ja tukahduttamaan poliittista mielipiteenilmaisua, ulkomailta kulkeutuvaa ”kumouksellista” tietoa ja mitä tahansa muuta toimintaa, jonka katsotaan olevan vakava poliittinen uhka poliittiselle järjestelmälle ja sen johdolle.

                                                22.3.2021

                                                Valtionturvallisuusministeriön päällikkönä Jong Kyong-thaek on vastuussa vakavista ihmisoikeusloukkauksista Pohjois-Koreassa, erityisesti kidutuksesta ja muusta julmasta, epäinhimillisestä tai halventavasta kohtelusta tai rangaistuksesta, laittomista, sattumanvaraisista tai mielivaltaisista teloituksista, tahdonvastaisista katoamisista sekä mielivaltaisista pidättämisistä tai vangitsemisista sekä laajasta pakkotyöstä ja naisiin kohdistuvasta seksuaalisesta väkivallasta.

                                                10.

                                                RI Yong Gil
                                                (alias RI Yong Gi, RI Yo’ng-kil, YI Yo’ng-kil)

                                                리영길
                                                (koreankielinen kirjoitustapa)

                                                Asema(t): Korean demokraattisen kansantasavallan (Pohjois-Korea) sosiaaliturvaministeri
                                                Syntymäaika: 1955
                                                Kansalaisuus: pohjoiskorealainen
                                                Sukupuoli: mies

                                                Ri Yong Gil on ollut Korean demokraattisen kansantasavallan (Pohjois-Korea) sosiaaliturvaministeri tammikuusta 2021 lähtien ja entinen Korean kansanarmeijan yleisesikunnan päällikkö vuodesta 2018 tammikuuhun 2021.
                                                Pohjois-Korean sosiaaliturvaministeriö (tunnettiin ennen kansan turvallisuuden ministeriönä tai yleisen turvallisuuden ministeriönä) on yksi johtavista laitoksista, joka on vastuussa Pohjois-Korean sortavan turvallisuuspolitiikan toteuttamisesta, myös Pohjois-Koreasta ”laittomasti” pakenevien kuulustelemisesta ja rankaisemisesta. Erityisesti sosiaaliturvaministeriön rangaistuslaitoksista vastaava yksikkö on vastuussa vankileirien ja lyhytaikaisten pakkotyöleirien toiminnasta; näillä leireillä vankeja/pidätettyjä näännytetään nälkään tahallisesti ja kohdellaan muutoinkin epäinhimillisellä tavalla.

                                                22.3.2021

                                                Sosiaaliturvaministeriön päällikkönä Ri Yong Gil on vastuussa vakavista ihmisoikeusloukkauksista Pohjois-Koreassa, erityisesti kidutuksesta ja muusta julmasta, epäinhimillisestä tai halventavasta kohtelusta tai rangaistuksesta, laittomista, sattumanvaraisista tai mielivaltaisista teloituksista, tahdonvastaisista katoamisista sekä mielivaltaisista pidättämisistä tai vangitsemisista sekä laajasta pakkotyöstä ja naisiin kohdistuvasta seksuaalisesta väkivallasta.
                                                Entisenä Korean kansanarmeijan yleisesikunnan päällikkönä Ri Yong Gil on vastuussa myös laajoista vakavista ihmisoikeusrikkomuksista, joihin kansanarmeija on syyllistynyt.

                                                11.

                                                Mohammed Khalifa AL-KANI (alias Mohamed Khalifa Abderrahim Shaqaqi AL-KANI, Mohammed AL-KANI, Muhammad OmarAL-KANI)

                                                الكاني خليفة محمد (arabiankielinen kirjoitustapa)

                                                Asema(t): Puolisotilaallisten Kaniyat-joukkojen päällikkö
                                                Syntymäaika: 3.5.1979
                                                Kansalaisuus: libyalainen
                                                Passin numero: F86JKFJF
                                                Sukupuoli: mies

                                                Mohammed Khalifa Al-Kani on puolisotilaallisten Kaniyat-joukkojen päällikkö; Libyalainen Tarhunan kaupunki oli kyseisten joukkojen määräysvallassa vuodesta 2015 kesäkuuhun 2020. Tässä asemassa hän valvoo puolisotilaallisten Kaniyat-joukkojen kaikkea toimintaa. Puolisotilaallisten Kaniyat-joukkojen päällikkönä hän on vastuussa vakavista ihmisoikeusrikkomuksista Libyassa, erityisesti laittomista teloituksista ja tahdonvastaisista katoamisista Tarhunassa vuoden 2015 ja kesäkuun 2020 välisenä aikana.
                                                Mohammed Khalifa Al-Kani ja Kaniyat-joukot pakenivat Tarhunasta Libyan itäosiin kesäkuun 2020 alussa. Tarhunasta löydettiin useita joukkohautoja puolisotilaallisten Kaniyat-joukkojen jäljiltä.

                                                22.3.2021

                                                12.

                                                Abderrahim AL-KANI (alias Abdul-Rahim AL-KANI, Abd-al-Rahim AL-KANI)

                                                الرحيم الكاني عبد (arabiankielinen kirjoitustapa)

                                                Asema(t): Puolisotilaallisten Kaniyat-joukkojen jäsen
                                                Syntymäaika: 7.9.1997
                                                Kansalaisuus: libyalainen
                                                Passin numero: PH3854LY
                                                Henkilökortin numero: 119970331820
                                                Sukupuoli: mies

                                                Abderrahim Al-Kani on puolisotilaallisten Kaniyat-joukkojen keskeinen jäsen ja kyseisten joukkojen päällikön Mohammed Khalifa Al-Kanin veli. Libyalainen Tarhunan kaupunki oli puolisotilaallisten Kaniyat-joukkojen määräysvallassa vuodesta 2015 kesäkuuhun 2020.
                                                Abderrahim Al-Kani on vastuussa sisäisestä turvallisuudesta puolisotilaallisten Kaniyat-joukkojen puolesta. Tässä tehtävässä hän on vastuussa vakavista ihmisoikeusrikkomuksista Libyassa, erityisesti laittomista teloituksista ja tahdonvastaisista katoamisista Tarhunassa vuoden 2015 ja kesäkuun 2020 välisenä aikana.

                                                22.3.2021

                                                Abderrahim Al-Kani ja puolisotilaalliset Kaniyat-joukot pakenivat Tarhunasta Libyan itäosiin kesäkuun 2020 alussa. Tarhunasta löydettiin useita joukkohautoja puolisotilaallisten Kaniyat-joukkojen jäljiltä.

                                                13.

                                                Aiub Vakhaevich KATAEV
                                                (alias Ayubkhan Vakhaevich KATAEV)

                                                Аюб Вахаевич КАТАЕВ
                                                (alias Аюбхан Вахаевич КАТАЕВ) (venäjänkielinen kirjoitustapa)

                                                Asema(t): Venäjän federaation sisäministeriön osastopäällikkö Argunin kaupungissa Tšetšenian tasavallassa
                                                Syntymäaika: 1.12.1980 tai 1.12.1984
                                                Kansalaisuus: venäläinen
                                                Sukupuoli: mies

                                                Venäjän federaation sisäministeriön osastopäällikkö Argunin kaupungissa Tšetšenian tasavallassa.

                                                22.3.2021

                                                Venäjän federaation sisäministeriön osastopäällikkönä Argunissa Aiub Kataev valvoo paikallisten valtion turvallisuudesta vastaavien ja poliisiviranomaisten toimintaa. Tässä tehtävässä hän valvoo henkilökohtaisesti vuonna 2017 alkanutta, laajalle levinnyttä ja systemaattista vainoa Tšetšeniassa. Sortotoimet kohdistuvat homo- ja biseksuaalisiin sekä trans- ja intersukupuolisiin (hlbti) henkilöihin tai henkilöihin, joiden oletetaan kuuluvan hlbti-ryhmiin, sekä muihin henkilöihin, joita epäillään Tšetšenian tasavallan johtajan Ramzan Kadyrovin vastustajiksi. Aiub Kataev ja hänen komentamansa joukot ovat vastuussa vakavista ihmisoikeusloukkauksista Venäjällä, erityisesti kidutuksesta ja muusta julmasta, epäinhimillisestä tai halventavasta kohtelusta, mielivaltaisista pidättämisistä ja vangitsemisista sekä laittomista tai mielivaltaisista teloituksista.

                                                Useiden todistajien mukaan Aiub Kataev valvoi henkilökohtaisesti vankien kidutusta ja osallistui siihen.

                                                14.

                                                Abuzaid (Abuzayed) Dzhandarovich VISMURADOV

                                                Абузайд Джандарович ВИСМУРАДОВ (venäjänkielinen kirjoitustapa)

                                                Asema(t): Nopean toiminnan erikoisyksikön (SOBR) ”Terek”-joukkojen komentaja, Tšetšenian tasavallan varapääministeri, Tšetšenian tasavallan johtajan Ramzan Kadyrovin epävirallinen henkivartija
                                                Syntymäaika: 24.12.1975
                                                Syntymäpaikka: Akhmat-Yurt/Khosi-Yurt, entinen Tšetšeenien ja inguušien autonominen sosialistinen neuvostotasavalta (ASNT), nykyinen Tšetšenian tasavalta (Venäjän federaatio)
                                                Kansalaisuus: venäläinen
                                                Sukupuoli: mies

                                                Nopean toiminnan erikoisyksikön (SOBR) ”Terek”-joukkojen komentaja, Tšetšenian tasavallan varapääministeri, Tšetšenian tasavallan johtajan Ramzan Kadyrovin epävirallinen henkivartija.
                                                Abuzaid Vismuradov on ollut SOBRin ”Terek”-joukkojen komentaja toukokuusta 2012 lähtien. Tässä asemassa hän valvoo henkilökohtaisesti vuonna 2017 alkanutta, laajalle levinnyttä ja systemaattista vainoa Tšetšeniassa. Sortotoimet kohdistuvat homo- ja biseksuaalisiin sekä trans- ja intersukupuolisiin (hlbti) henkilöihin tai henkilöihin, joiden oletetaan kuuluvan hlbti-ryhmiin, sekä muihin henkilöihin, joita epäillään Tšetšenian tasavallan johtajan Ramzan Kadyrovin vastustajiksi.

                                                22.3.2021

                                                Abuzaid Vismuradov ja hänen komentamansa ”Terek”-joukot ovat vastuussa vakavista ihmisoikeusloukkauksista Venäjällä, erityisesti kidutuksesta ja muusta julmasta, epäinhimillisestä tai halventavasta kohtelusta, mielivaltaisista pidättämisistä ja vangitsemisista sekä laittomista ja mielivaltaisista teloituksista.
                                                Useiden todistajien mukaan Abuzaid Vismuradov valvoi henkilökohtaisesti vankien kidutusta ja osallistui siihen. Hän on läheinen liittolainen Tšetšenian tasavallan johtajalle Ramzan Kadyroville, joka on toteuttanut poliittisiin vastustajiinsa kohdistuvaa sortokampanjaa monen vuoden ajan.

                                                15.

                                                Gabriel Moses LOKUJO

                                                -

                                                Asema(t): Etelä-Sudanin kansan puolustusjoukkojen (SSPDF) kenraalimajuri
                                                Kansalaisuus: eteläsudanilainen
                                                Sukupuoli: mies

                                                Etelä-Sudanin kansan puolustusjoukkojen (SSPDF) kenraalimajuri.
                                                Gabriel Moses Lokujo on vastuussa vakavista ihmisoikeusloukkauksista Etelä-Sudanissa, erityisesti laittomista, sattumanvaraisista tai mielivaltaisista teloituksista.
                                                Toukokuussa 2020 kolme oppositiossa olevan Sudanin kansan vapautusliikkeen (SPLA-IO) upseeria siepattiin ja teloitettiin kenraalimajuri Lokujon määräyksestä.

                                                22.3.2021”;

                                                Kenraalimajuri Lokujo loikkasi syyskuussa 2020 SPLA-IO:sta SSPDF:ään ja on vastuussa tästä seuranneista selkkauksista Moroton koulutuskeskuksessa ja sen ympärillä eteläisessä Keski-Ekvatorian osavaltiossa. Tämän seurauksena kumpikin osapuoli raportoi useista kuolleista ja haavoittuneista vuoden 2020 viimeisellä neljänneksellä; siviilit joutuivat myös siirtymään pois kotiseudultaan erityisesti Kajo-Kejin alueella Keski-Ekvatorian osavaltiossa. Kenraalimajuri Lokujon joukot jäivät alueelle, jolta on raportoitu useista uusista selkkauksista ja jolla siviiliyhteisöjen turvallisuus on jatkuvasti vaarassa.

                        2)

                        Lisätään seuraavat merkinnät jaksossa B (Oikeushenkilöt, yhteisöt ja elimet) olevaan luetteloon oikeushenkilöistä, yhteisöistä ja elimistä:

                                    Nimi (translitterointi latinalaisiin aakkosiin)

                                    Nimi

                                    Tunnistustiedot

                                    Luetteloon merkitsemisen perusteet

                                    Luetteloon merkitsemisen päivämäärä

                                    ”1.

                                    Xinjiangin tuotanto- ja rakennuskomennus-kunnan yleisen turvallisuuden osasto

                                    新疆生产建设兵团公安局
                                    (kiinankielinen kirjoitustapa)

                                    Osoite: 106 Guangming Road, Urumqi, Xinjiangin uiguurien autonominen alue (XUAR), Kiina
                                    Puhelinnumero: +86 991 598 8114

                                    Xinjiangin tuotanto- ja rakennuskomennuskunnan (XPCC) yleisen turvallisuuden osasto vastaa kaikkien turvallisuuskysymyksiin liittyvien XPCC:n politiikkojen täytäntöönpanosta, mukaan lukien pidätyskeskusten hallinnointi. XPCC on valtion omistama taloudellinen ja puolisotilaallinen organisaatio Kiinassa Xinjiangin uiguurien autonomisella alueella; se käyttää hallinnollista toimivaltaa ja määräysvaltaa taloudelliseen toimintaan Xinjiangissa.

                                    22.3.2021

                                    XPCC:n turvallisuuspolitiikasta vastaavana elimenä XPCC:n yleisen turvallisuuden osasto on vastuussa vakavista ihmisoikeusloukkauksista Kiinassa, erityisesti uiguurien ja muiden etnisten muslimivähemmistöjen laaja-alaisista mielivaltaisista pidätyksistä ja halventavasta kohtelusta sekä heidän uskonnon- ja vakaumuksenvapautensa järjestelmällisistä loukkauksista, yhdistettynä muun muassa XPCC:n toteuttamaan etnisiin muslimivähemmistöihin kohdistettuun laaja-alaiseen valvonta-, säilöönotto- ja indoktrinaatio-ohjelmaan.
                                    Osana mainittua ohjelmaa XPCC käyttää uiguureja ja muihin etnisiin muslimivähemmistöihin kuuluvia pakkotyövoimana, erityisesti puuvillapelloilla. XPCC:n turvallisuuspolitiikasta vastaavana elimenä XPCC:n yleisen turvallisuuden osasto on vastuussa pakkotyövoiman järjestelmällisestä käytöstä.

                                    2.

                                    Yleisen syyttäjän keskusvirasto (alias Korean demokraattisen kansantasavallan (Pohjois-Korea) syyttäjänvirasto)

                                    조선민주주의인민공화국 중앙검찰소 (koreankielinen kirjoitustapa)

                                    Yleisen syyttäjän keskusvirasto on elin, joka valvoo kaikkia rikosoikeudellisia menettelyjä Korean demokraattisessa kansantasavallassa (Pohjois-Korea), mukaan lukien tutkinta, kuulustelu, tutkintavankeus ja oikeudenkäynti.

                                    22.3.2021

                                    Yleisen syyttäjän keskusvirastoa käytetään henkilöiden syytteeseen asettamiseksi ja rankaisemiseksi poliittisista virheistä pohjimmiltaan epäoikeudenmukaisissa oikeudenkäynneissä. Sillä on myös institutionaalinen vastuu vakavista ihmisoikeusloukkauksista tavallisissa vankiloissa ja kuulusteluissa käytettävissä pidätyskeskuksissa, koska se ei valvo tutkintavankeudessa olevien ja tuomittujen vankien oikeuksien toteutumista. Läheisessä yhteistyössä valtionturvallisuusministeriön ja sosiaaliturvaministeriön kanssa se on vastuussa Pohjois-Korean turvallisuuskoneiston vakavista ihmisoikeusloukkauksista ja legitimoi nämä loukkaukset, erityisesti kidutuksesta ja muusta julmasta, epäinhimillisestä tai halventavasta kohtelusta tai rangaistuksesta, laittomista, sattumanvaraisista tai mielivaltaisista teloituksista, tahdonvastaisista katoamisista sekä mielivaltaisista pidättämisistä tai vangitsemisista.

                                    3.

                                    Puolisotilaalliset Kaniyat-joukot (entinen ”7th Brigade”, ”Tarhuna 7th Brigade”, ”Tarhuna Brigade”) (alias ”9th Brigade”, ”Al-Kani Militia”, ”Al-Kaniyat”, ”Kani Brigade”, ”Kaniat”, ”Kaniyat”, ”Kanyat”)

                                    مليشيا كانيات (arabiankielinen kirjoitustapa)

                                    Kaniyat-joukot ovat aseistettu libyalainen puolisotilaallinen joukko, jonka määräysvallassa libyalainen Tarhunan kaupunki oli vuodesta 2015 kesäkuuhun 2020. Tarhunasta löydettiin joukkohautoja puolisotilaallisten Kaniyat-joukkojen jäljiltä sen jälkeen, kun nämä olivat paenneet Libyan itäosiin kesäkuussa 2020. Puolisotilaalliset Kaniyat-joukot ovat vastuussa vakavista ihmisoikeusrikkomuksista, erityisesti laittomista teloituksista ja tahdonvastaisista katoamisista.

                                    22.3.2021

                                    4.

                                    Eritrean hallituksen kansallinen turvallisuusvirasto (alias kansallinen turvallisuusvirasto)

                                    -

                                    Päällikkönä kenraalimajuri Abraha Kassa

                                    Eritrean hallituksen kansallisen turvallisuusviraston (alias kansallinen turvallisuusvirasto) päällikkö on kenraalimajuri Abraha Kassa ja virasto on presidentin kanslian valvonnassa. Kansallinen turvallisuusvirasto koostuu kuudesta osastosta, joista kukin on jaettu kolmeen yksikköön, jotka vastaavat tiedustelusta, pidätyksistä ja kuulusteluista. Kansallinen turvallisuusvirasto on vastuussa vakavista ihmisoikeusloukkauksista Eritreassa, erityisesti mielivaltaisista pidättämisistä, laittomista teloituksista, tahdonvastaisista katoamisista ja kidutuksesta, johon sen jäsenet syyllistyvät.

                                    22.3.2021”


title: Neuvoston täytäntöönpanoasetus (EU) 2021/480, annettu 22 päivänä maaliskuuta 2021, Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 täytäntöönpanosta

text:
                  22.3.2021

                  FI

                  Euroopan unionin virallinen lehti

                  LI 99/15

         NEUVOSTON TÄYTÄNTÖÖNPANOASETUS (EU) 2021/480,
         annettu 22 päivänä maaliskuuta 2021,
         Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Myanmaria/Burmaa koskevista rajoittavista toimenpiteistä ja asetuksen (EY) N:o 194/2008 kumoamisesta 2 päivänä toukokuuta 2013 annetun asetuksen (EU) N:o 401/2013 (1) ja erityisesti sen 4 i artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 2 päivänä toukokuuta 2013 asetuksen (EU) N:o 401/2013.

                     (2)

                     Neuvosto antoi 22 päivänä helmikuuta 2021 päätelmät, joissa se tuomitsi jyrkästi Myanmarissa/Burmassa 1 päivänä helmikuuta 2021 tehdyn sotilasvallankaappauksen. Se kehotti liennyttämään kriisiä kumoamalla välittömästi poikkeustilan, palauttamalla laillisen siviilihallinnon ja järjestämällä vastavalitun parlamentin avajaisistunnon.

                     (3)

                     Neuvosto myös kehotti sotilasviranomaisia vapauttamaan presidentin, valtiollisen neuvonantajan ja kaikki vallankaappauksen yhteydessä pidätetyt tai vangitut. Se vaati varmistamaan esteettömän televiestinnän, takaamaan sanan-, yhdistymis- ja kokoontumisvapauden sekä tiedonsaannin ja kunnioittamaan oikeusvaltioperiaatetta ja ihmisoikeuksia. Neuvosto tuomitsi rauhanomaisiin mielenosoittajiin kohdistetut asevoimien ja poliisin voimatoimet ja kehotti viranomaisia toimimaan mahdollisimman maltillisesti ja kaikkia osapuolia pidättymään väkivallasta kansainvälisen oikeuden mukaisesti.

                     (4)

                     Neuvoston päätelmissä korostettiin, että unioni on valmis hyväksymään rajoittavia toimenpiteitä vallankaappauksen johdosta.

                     (5)

                     Rauhanomaisiin mielenosoituksiin eri puolilla maata kohdistuneiden väkivaltaisten tukahduttamistoimien jälkeen unionin ulkoasioiden ja turvallisuuspolitiikan korkea edustaja tuomitsi 28 päivänä helmikuuta 2021 raa’at voimatoimet ja kehotti sotilasviranomaisia lopettamaan siviileihin kohdistuvan voimankäytön välittömästi ja sallimaan väestölle mahdollisuuden käyttää oikeuttaan sanan- ja kokoontumisvapauteen.

                     (6)

                     Tässä yhteydessä ja ottaen huomioon, että Myanmarin/Burman tilanne jatkuu vakavana, 11 henkilöä olisi lisättävä asetuksen (EU) N:o 401/2013 liitteessä IV olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä.

                     (7)

                     Asetuksen (EU) N:o 401/2013 liite IV olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 401/2013 liite IV tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä maaliskuuta 2021.

                  Neuvoston puolesta

                  Puheenjohtaja

               J. BORRELL FONTELLES

            (1)  EUVL L 121, 3.5.2013, s. 1.

            LIITE
            Lisätään seuraavat henkilöt asetuksen (EU) N:o 401/2013 liitteessä IV olevaan luonnollisia henkilöitä, oikeushenkilöitä, yhteisöjä ja elimiä koskevaan luetteloon:

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”15.

                           Min Aung Hlaing

                           Syntymäaika: 3.7.1956
                           Syntymäpaikka: Tavoy, Myanmar/Burma
                           Kansalaisuus: Myanmar
                           Kansallinen henkilötunnus: 12/SAKHANA(N)020199
                           Sukupuoli: mies

                           Min Aung Hlaing on toiminut Myanmarin asevoimien (Tatmadaw) komentajana vuodesta 2011. Hän on valtion hallintoneuvoston puheenjohtaja ja kansallisen puolustus- ja turvallisuusneuvoston jäsen.
                           Myanmarin asevoimat (Tatmadaw) kaappasivat vallan Myanmarissa/Burmassa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.

                           22.3.2021

                           Koska kaikki valta on keskitetty komentaja Min Aung Hlaingille ja koska hän on valtion hallintoneuvoston puheenjohtaja, hän on osallistunut suoraan valtion tehtäviä koskevaan päätöksentekoon ja ollut siitä vastuussa, ja on näin ollen vastuussa demokratian ja oikeusvaltion heikentämisestä Myanmarissa/Burmassa.
                           Valtion hallintoneuvosto teki lisäksi päätöksiä, joilla rajoitetaan sananvapautta, myös tiedonsaannin vapautta, ja rauhanomaista kokoontumisvapautta. Valtion hallintoneuvoston määräysvallassa toimivat asevoimat ja viranomaiset ovat syyllistyneet vakaviin ihmisoikeusloukkauksiin 1. helmikuuta 2021 lähtien; ne ovat surmanneet siviili- ja aseettomia mielenosoittajia, rajoittaneet kokoontumis- ja sananvapautta, myös rajoittamalla pääsyä internetiin, ja pidättämällä ja vangitsemalla mielivaltaisesti oppositiojohtajia ja vallankaappauksen vastustajia.
                           Valtion hallintoneuvoston puheenjohtajana komentaja Min Aung Hlaing on suoraan vastuussa kyseisistä tukahduttamistoimia koskevista päätöksistä ja vakavista ihmisoikeusloukkauksista.

                           YK ja kansainväliset kansalaisyhteiskunnan järjestöt raportoivat vuonna 2018, että asevoimat ja poliisi olivat vuodesta 2011 syyllistyneet karkeisiin ihmisoikeusloukkauksiin ja vakaviin kansainvälisen humanitaarisen oikeuden loukkauksiin rohingya-väestöä vastaan Kachinin, Rakhinen ja Shanin osavaltioissa, ja totesivat, että monet kyseisistä loukkauksista vastaavat kansainvälisen oikeuden mukaan kaikkein vakavimpia rikoksia. Min Aung Hlaing on toiminut Tatmadawin komentajana vuodesta 2011 alkaen ja on näin ollen suoraan vastuussa kyseisistä rohingya-väestöön kohdistuneista vakavista loukkauksista ja rikkomuksista.

                           16.

                           Myint Swe

                           Syntymäaika: 24.5.1951
                           Kansalaisuus: Myanmar
                           Sukupuoli: mies

                           Kenraaliluutnantti Myint Swe on Myanmarin asevoimien (Tatmadaw) jäsen ja toimi Tatmadawin nimittämänä varapresidenttinä 1. helmikuuta 2021 saakka. Myint Swe osallistui kyseisenä päivänä kansallisen puolustus- ja turvallisuusneuvoston kokoukseen muiden Tatmadawin jäsenten kanssa. Kansallisen puolustus- ja turvallisuusneuvoston kokous oli perustuslain vastainen, sillä neuvoston siviilijäsenet jätettiin sen ulkopuolelle. Myint Swe julistettiin kyseisessä kokouksessa virkaatekeväksi presidentiksi. Myint Swe julisti tämän jälkeen hätätilan ja siirsi valtion lainsäädäntö-, toimeenpano- ja tuomiovallan puolustusvoimien komentajalle Min Aung Hlaingille. Menettelyä hätätilan julistamiseksi rikottiin, sillä perustuslain mukaan ainoastaan presidentillä on toimivalta julistaa hätätila.
                           Hyväksymällä nimittämisensä virkaatekeväksi presidentiksi ja siirtämällä lainsäädäntö-, toimeenpano- ja tuomiovallan puolustusvoimien komentajalle, Myint Swe osallistui demokraattisesti valitun hallituksen syrjäyttämiseen vallasta, ja on näin ollen vastuussa demokratian ja oikeusvaltion heikentämisestä Myanmarissa/Burmassa.

                           22.3.2021

                           17.

                           Soe Win

                           Syntymäaika: 1.3.1960
                           Kansalaisuus: Myanmar
                           Sukupuoli: mies

                           Soe Win on toiminut Myanmarin asevoimien (Tatmadaw) varakomentajana vuodesta 2011. Hän on valtion hallintoneuvoston varapuheenjohtaja ja kansallisen puolustus- ja turvallisuusneuvoston jäsen.
                           Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.

                           22.3.2021

                           Valtion hallintoneuvoston varapuheenjohtajana varakomentaja Soe Win on osallistunut suoraan valtion tehtäviä koskevaan päätöksentekoon ja on näin ollen vastuussa demokratian ja oikeusvaltion heikentämisestä Myanmarissa/Burmassa.
                           Valtion hallintoneuvosto teki lisäksi päätöksiä, joilla rajoitetaan sananvapautta, muun muassa tiedonsaannin vapautta, ja rauhanomaista kokoontumisvapautta. Valtion hallintoneuvoston määräysvallassa toimivat asevoimat ja viranomaiset ovat syyllistyneet vakaviin ihmisoikeusloukkauksiin 1. helmikuuta 2021 lähtien; ne ovat surmanneet siviili- ja aseettomia mielenosoittajia, rajoittaneet kokoontumis- ja sananvapautta, myös rajoittamalla pääsyä internetiin, ja pidättämällä ja vangitsemalla mielivaltaisesti oppositiojohtajia ja vallankaappauksen vastustajia.
                           Valtion hallintoneuvoston varapuheenjohtajana varakomentaja Soe Win on suoraan vastuussa kyseisistä tukahduttamistoimia koskevista päätöksistä ja vakavista ihmisoikeusloukkauksista.

                           YK ja kansainväliset kansalaisyhteiskunnan järjestöt raportoivat vuonna 2018, että ase- ja poliisivoimat olivat vuodesta 2011 alkaen syyllistyneet karkeisiin ihmisoikeusloukkauksiin ja vakaviin kansainvälisen humanitaarisen oikeuden loukkauksiin rohingya-väestöä vastaan Kachinin, Rakhinen ja Shanin osavaltioissa, ja totesivat, että monet kyseisistä loukkauksista vastaavat kansainvälisen oikeuden mukaan kaikkein vakavimpia rikoksia. Soe Win on toiminut Tatmadawin varakomentajana vuodesta 2011 alkaen ja on näin ollen suoraan vastuussa kyseisistä rohingya-väestöön kohdistuneista vakavista loukkauksista ja rikkomuksista.

                           18.

                           Sein Win

                           Syntymäaika: 24.7.1956
                           Syntymäpaikka: Pyin Oo Lwin, Myanmar/Burma
                           Kansalaisuus: Myanmar
                           Sukupuoli: mies

                           Kenraaliluutnantti Sein Win on Tatmadawin jäsen ja entinen puolustusministeri (24. elokuuta 2015–1. helmikuuta 2021). Hän osallistui 1. helmikuuta 2021 kansallisen puolustus- ja turvallisuusneuvoston kokoukseen muiden Tatmadawin jäsenten kanssa. Kansallisen puolustus- ja turvallisuusneuvoston kokous oli perustuslain vastainen, sillä neuvoston siviilijäsenet jätettiin sen ulkopuolelle. Myint Swe julistettiin kyseisessä kokouksessa virkaatekeväksi presidentiksi. Myint Swe julisti tämän jälkeen hätätilan ja siirsi valtion lainsäädäntö-, toimeenpano- ja tuomiovallan puolustusvoimien komentajalle Min Aung Hlaingille. Menettelyä hätätilan julistamiseksi rikottiin, sillä perustuslain mukaan ainoastaan presidentillä on toimivalta julistaa hätätila.
                           Osallistumalla kansallisen puolustus- ja turvallisuusneuvoston kokoukseen, jossa päätettiin julistaa hätätila ja siirtää valtion lainsäädäntö-, toimeenpano- ja tuomiovalta puolustusvoimien komentajalle, Sein Win osallistui 8. marraskuuta 2020 pidettyjen vaalien tulosten mitätöintiin ja demokraattisesti valitun hallituksen syrjäyttämiseen vallasta. Tämän vuoksi hän on vastuussa demokratian ja oikeusvaltion heikentämisestä Myanmarissa/Burmassa.

                           22.3.2021

                           YK ja kansainväliset kansalaisyhteiskunnan järjestöt raportoivat vuonna 2018, että ase- ja poliisivoimat olivat vuodesta 2011 alkaen syyllistyneet karkeisiin ihmisoikeusloukkauksiin ja vakaviin kansainvälisen humanitaarisen oikeuden loukkauksiin rohingya-väestöä vastaan Kachinin, Rakhinen ja Shanin osavaltioissa, ja totesivat, että kyseisistä näistä loukkauksista vastaavat kansainvälisen oikeuden mukaan kaikkein vakavimpia rikoksia. Sein Win on toiminut puolustusministerinä 24. elokuuta 2015 ja 1. helmikuuta 2021 välisenä aikana ja on näin ollen vastuussa kyseisistä rohingya-väestöön kohdistuneista vakavista loukkauksista ja rikkomuksista.

                           19.

                           Thein Soe
                           (alias U Thein Soe)

                           Syntymäaika: 23.1.1952
                           Syntymäpaikka: Kani, Myanmar/Burma
                           Kansalaisuus: Myanmar
                           Sukupuoli: mies

                           Thein Soe nimitettiin vaalilautakunnan puheenjohtajaksi 2. helmikuuta 2021. Hyväksymällä kyseisen nimityksen 1. helmikuuta 2021 tehdyn sotilasvallankaappauksen jälkimainingeissa ja vaalilautakunnan puheenjohtajana toimiessaan, kuten mitätöimällä vaalituloksen ilman todisteita vaalivilpistä, Thein Soe on ollut suoraan osallisena toimissa, jotka heikentävät demokratian ja oikeusvaltion toteutumista Myanmarissa.

                           22.3.2021

                           20.

                           Mya Tun Oo

                           Syntymäaika: 4. tai 5.5.1961
                           Kansalaisuus: Myanmar
                           Sukupuoli: mies

                           Kenraali Mya Tun Oo on Myanmarin asevoimien (Tatmadaw) jäsen. Hänet nimitettiin puolustusministeriksi 1. helmikuuta 2021, ja hän on valtion hallintoneuvoston jäsen.
                           Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                           Valtion hallintoneuvoston jäsenenä kenraali Mya Tun Oo on osallistunut suoraan valtion tehtäviä koskevaan päätöksentekoon ja ollut siitä vastuussa, ja on näin ollen vastuussa demokratian ja oikeusvaltion heikentämisestä Myanmarissa/Burmassa.

                           22.3.2021

                           Valtion hallintoneuvosto teki lisäksi päätöksiä, joilla rajoitetaan sananvapautta, myös tiedonsaannin vapautta, ja rauhanomaista kokoontumisvapautta. Valtion hallintoneuvoston määräysvallassa toimivat asevoimat ja viranomaiset ovat syyllistyneet vakaviin ihmisoikeusloukkauksiin 1. helmikuuta 2021 lähtien; ne ovat surmanneet siviili- ja aseettomia mielenosoittajia, rajoittaneet kokoontumis- ja sananvapautta, myös rajoittamalla pääsyä internetiin, ja pidättämällä ja vangitsemalla mielivaltaisesti oppositiojohtajia ja vallankaappauksen vastustajia.
                           Valtion hallintoneuvoston jäsenenä kenraali Mya Tun Oo on suoraan vastuussa kyseisistä tukahduttamistoimia koskevista päätöksistä ja vakavista ihmisoikeusloukkauksista.
                           YK ja kansainväliset kansalaisyhteiskunnan järjestöt raportoivat vuonna 2018, että ase- ja poliisivoimat olivat vuodesta 2011 alkaen syyllistyneet karkeisiin ihmisoikeusloukkauksiin ja vakaviin kansainvälisen humanitaarisen oikeuden loukkauksiin rohingya-väestöä vastaan Kachinin, Rakhinen ja Shanin osavaltioissa, ja totesivat, että monet kyseisistä loukkauksista vastaavat kansainvälisen oikeuden mukaan kaikkein vakavimpia rikoksia. Mya Tun Oo oli Myanmarin asevoimien (Tatmadaw) yhteisen esikunnan päällikkö, joka on kolmanneksi korkein asema asevoimien hierarkiassa, elokuusta 2016 hänen puolustusministeriksi nimittämiseensä saakka. Tässä ominaisuudessa hän valvoi Rakhinen osavaltiossa toteutettuja sotilasoperaatioita ja koordinoi eri asevoimien, mukaan lukien maa-, meri- ja ilmavoimat, toimintaa sekä tykistöoperaatioita. Hän on näin ollen vastuussa kyseisistä rohingya-väestöön kohdistuneista vakavista loukkauksista ja rikkomuksista.

                           21.

                           Dwe Aung Lin

                           Syntymäaika:
                           31.5.1962
                           Kansalaisuus: Myanmar
                           Sukupuoli: mies

                           Kenraaliluutnantti Dwe Aung Lin on Myanmarin asevoimien (Tatmadaw) jäsen ja valtion hallintoneuvoston sihteeri.
                           Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                           Kenraaliluutnantti Dwe Aung Lin nimitettiin valtion hallintoneuvoston sihteeriksi 2. helmikuuta 2021, ja hän on antanut valtion hallintoneuvoston määräykset. Hän määräsi muun muassa erottamaan laillisesti valitun hallituksen nimittämät henkilöt virkatehtävistään ja nimeämään uudet jäsenet Myanmarin vaalilautakuntaan.
                           Valtion hallintoneuvoston jäsenenä ja sihteerinä kenraaliluutnantti Dwe Aung Lin on osallistunut suoraan valtion tehtäviä koskevaan päätöksentekoon ja ollut vastuussa siitä, ja on näin ollen vastuussa demokratian ja oikeusvaltion toteutumisen heikentämisestä Myanmarissa/Burmassa.

                           22.3.2021

                           Valtion hallintoneuvosto teki lisäksi päätöksiä, joilla rajoitetaan sananvapautta, muun muassa tiedonsaannin vapautta, ja rauhanomaista kokoontumisvapautta. Valtion hallintoneuvoston määräysvallassa toimivat asevoimat ja viranomaiset ovat syyllistyneet vakaviin ihmisoikeusloukkauksiin 1. helmikuuta 2021 lähtien; ne ovat surmanneet siviili- ja aseettomia mielenosoittajia, rajoittaneet kokoontumis- ja sananvapautta, myös rajoittamalla pääsyä internetiin, ja pidättämällä ja vangitsemalla mielivaltaisesti oppositiojohtajia ja vallankaappauksen vastustajia.
                           Valtion hallintoneuvoston jäsenenä ja sihteerinä kenraaliluutnantti Dwe Aung Lin on suoraan vastuussa kyseisistä tukahduttamistoimia koskevista päätöksistä ja vakavista ihmisoikeusloukkauksista.

                           22.

                           Ye Win Oo

                           Syntymäaika: 21.2.1966
                           Kansalaisuus: Myanmar
                           Sukupuoli: mies

                           Kenraaliluutnantti Ye Win Oo on Myanmarin asevoimien (Tatmadaw) jäsen ja valtion hallintoneuvoston apulaissihteeri.
                           Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.

                           22.3.2021

                           Kenraaliluutnantti Ye Win Oo nimitettiin valtion hallintoneuvoston apulaissihteeriksi 2. helmikuuta 2021. Valtion hallintoneuvoston jäsenenä ja apulaissihteerinä kenraaliluutnantti Ye Win Oo on osallistunut suoraan valtion tehtäviä koskevaan päätöksentekoon ja ollut vastuussa siitä, ja on näin ollen vastuussa demokratian ja oikeusvaltion toteutumisen heikentämisestä Myanmarissa/Burmassa.
                           Valtion hallintoneuvosto teki lisäksi päätöksiä, joilla rajoitetaan sananvapautta, myös tiedonsaannin vapautta, ja rauhanomaista kokoontumisvapautta. Valtion hallintoneuvoston määräysvallassa toimivat Myanmarin turvallisuusjoukot ja viranomaiset ovat syyllistyneet vakaviin ihmisoikeusloukkauksiin 1. helmikuuta 2021 lähtien; ne ovat surmanneet siviili- ja aseettomia mielenosoittajia, rajoittaneet kokoontumis- ja sananvapautta, myös rajoittamalla pääsyä internetiin, ja pidättämällä ja vangitsemalla mielivaltaisesti oppositiojohtajia ja vallankaappauksen vastustajia.
                           Valtion hallintoneuvoston jäsenenä ja apulaissihteerinä kenraaliluutnantti Ye Win Oo on suoraan vastuussa kyseisistä tukahduttamistoimia koskevista päätöksistä ja vakavista ihmisoikeusloukkauksista.

                           23.

                           Maung Maung Kyaw

                           Syntymäaika: 23.7.1964
                           Kansalaisuus: Myanmar
                           Sukupuoli: mies

                           Kenraali Maung Maung Kyaw on Myanmarin asevoimien (Tatmadaw) ja valtion hallintoneuvoston jäsen.
                           Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                           Valtion hallintoneuvoston jäsenenä kenraali Maung Maung Kyaw on osallistunut suoraan valtion tehtäviä koskevaan päätöksentekoon ja ollut siitä vastuussa, ja on näin ollen vastuussa demokratian ja oikeusvaltion heikentämisestä Myanmarissa/Burmassa.

                           22.3.2021

                           Valtion hallintoneuvosto teki lisäksi päätöksiä, joilla rajoitetaan sananvapautta, myös tiedonsaannin vapautta, ja rauhanomaista kokoontumisvapautta. Valtion hallintoneuvoston määräysvallassa toimivat asevoimat ja viranomaiset ovat syyllistyneet vakaviin ihmisoikeusloukkauksiin 1. helmikuuta 2021 lähtien; ne ovat surmanneet siviili- ja aseettomia mielenosoittajia, rajoittaneet kokoontumis- ja sananvapautta, muun muassa rajoittamalla pääsyä internetiin, ja pidättämällä ja vangitsemalla mielivaltaisesti oppositiojohtajia ja vallankaappauksen vastustajia.
                           Valtion hallintoneuvoston jäsenenä kenraali Maung Maung Kyaw on suoraan vastuussa kyseisistä tukahduttamistoimia koskevista päätöksistä ja vakavista ihmisoikeusloukkauksista.

                           24.

                           Moe Myint Tun

                           Syntymäaika: 24.5.1968
                           Kansalaisuus: Myanmar
                           Sukupuoli: mies

                           Kenraaliluutnantti Moe Myint Tun on Myanmarin asevoimien (Tatmadaw) ja valtion hallintoneuvoston jäsen.
                           Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                           Valtion hallintoneuvoston jäsenenä kenraaliluutnantti Moe Myint Tun on osallistunut suoraan valtion tehtäviä koskevaan päätöksentekoon ja ollut siitä vastuussa, ja on näin ollen vastuussa demokratian ja oikeusvaltion heikentämisestä Myanmarissa/Burmassa.

                           22.3.2021

                           Valtion hallintoneuvosto teki lisäksi päätöksiä, joilla rajoitetaan sananvapautta, myös tiedonsaannin vapautta, ja rauhanomaista kokoontumisvapautta. Valtion hallintoneuvoston määräysvallassa toimivat asevoimat ja viranomaiset ovat syyllistyneet vakaviin ihmisoikeusloukkauksiin 1. helmikuuta 2021 lähtien; ne ovat surmanneet siviili- ja aseettomia mielenosoittajia, rajoittaneet kokoontumis- ja sananvapautta, myös rajoittamalla pääsyä internetiin, ja pidättämällä ja vangitsemalla mielivaltaisesti oppositiojohtajia ja vallankaappauksen vastustajia.
                           Valtion hallintoneuvoston jäsenenä kenraaliluutnantti Moe Myint Tun on suoraan vastuussa kyseisistä tukahduttamistoimia koskevista päätöksistä ja vakavista ihmisoikeusloukkauksista.
                           YK ja kansainväliset kansalaisyhteiskunnan järjestöt raportoivat vuonna 2018, että ase- ja poliisivoimat olivat vuodesta 2011 alkaen syyllistyneet karkeisiin ihmisoikeusloukkauksiin ja vakaviin kansainvälisen humanitaarisen oikeuden loukkauksiin rohingya-väestöä vastaan Kachinin, Rakhinen ja Shanin osavaltioissa, ja totesivat, että monet kyseisistä loukkauksista vastaavat kansainvälisen oikeuden mukaan kaikkein vakavimpia rikoksia. Kenraaliluutnantti Moe Myint Tun toimi Myanmarin asevoimien (Tatmadaw) erikoisoperaatiotoimisto 6:n komentajana ja maavoimien esikuntapäällikkönä vuoteen 2019 saakka. Tässä ominaisuudessa hän valvoi operaatioita Rakhinen osavaltiossa. Hän on näin ollen vastuussa kyseisistä rohingya-väestöön kohdistuneista vakavista loukkauksista ja rikkomuksista.

                           25.

                           Than Hlaing

                           Syntymäaika:
                           Kansalaisuus: Myanmar
                           Sukupuoli: mies

                           Kenraaliluutnantti Than Hlaing on Myanmarin asevoimien (Tatmadaw) jäsen. Hänet nimitettiin varasisäasiainministeriksi ja poliisiylijohtajaksi 2. helmikuuta 2021.
                           Myanmarin asevoimat (Tatmadaw) kaappasivat vallan Myanmarissa komentaja Min Aung Hlaingin johdolla 1. helmikuuta 2021 mitätöimällä 8. marraskuuta 2020 pidettyjen vaalien tulokset ja syöksemällä demokraattisesti valitun hallituksen vallasta. Virkaatekevänä presidenttinä toimiva varapresidentti Myint Swe osallistui vallankaappaukseen julistamalla hätätilan 1. helmikuuta ja siirtämällä valtion lainsäädäntö-, toimeenpano- ja tuomiovallan puolustusvoimien komentajalle ylikenraali Min Aung Hlaingille. Lainsäädäntö-, toimeenpano- ja tuomiovallan käyttäjäksi perustettiin 2. helmikuuta valtion hallintoneuvosto, ja demokraattisesti valittua hallitusta estettiin näin hoitamasta tehtäviään.
                           Valtion hallintoneuvoston nimittämänä kenraaliluutnantti Than Hlaing osallistuu demokratiaa ja oikeusvaltiota heikentäviin toimiin ja politiikkaan Myanmarissa/Burmassa sekä Myanmarin/Burman rauhaa, turvallisuutta ja vakautta uhkaaviin toimiin.

                           22.3.2021”

                           Lisäksi kenraaliluutnantti Than Hlaingin määräysvallassa toimivat poliisivoimat ovat syyllistyneet vakaviin ihmisoikeusloukkauksiin 1. helmikuuta 2021 lähtien; ne ovat surmanneet siviilejä ja aseettomia mielenosoittajia, rajoittaneet kokoontumis- ja sananvapautta sekä pidättäneet ja vanginneet mielivaltaisesti oppositiojohtajia ja vallankaappauksen vastustajia. Varasisäasiainministerinä ja poliisiylijohtajana kenraaliluutnantti Than Hlaing on suoraan vastuussa tukahduttamispolitiikkaa koskevasta päätöksenteosta sekä väkivaltaisista toimista, joita poliisi on toteuttanut rauhanomaisia mielenosoittajia vastaan, ja on näin ollen vastuussa vakavista ihmisoikeusloukkauksista Myanmarissa/Burmassa.


title: Komission täytäntöönpanoasetus (EU) 2021/484, annettu 16 päivänä maaliskuuta 2021, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Burrata di Andria” (SMM))

text:
                  23.3.2021

                  FI

                  Euroopan unionin virallinen lehti

                  L 100/1

         KOMISSION TÄYTÄNTÖÖNPANOASETUS (EU) 2021/484,
         annettu 16 päivänä maaliskuuta 2021,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Burrata di Andria” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission täytäntöönpanoasetuksen (EU) 2016/2103 (2) nojalla rekisteröidyn suojatun maantieteellisen merkinnän ”Burrata di Andria” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Burrata di Andria” (SMM) koskeva eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä maaliskuuta 2021.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission täytäntöönpanoasetus (EU) 2016/2103, annettu 21 päivänä marraskuuta 2016, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Burrata di Andria (SMM)) (EUVL L 327, 2.12.2016, s. 16).

            (3)  EUVL C 408, 27.11.2020, s. 9.


title: Komission täytäntöönpanoasetus (EU) 2021/506, annettu 23 päivänä maaliskuuta 2021, metaanitiolin hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

text:
                  24.3.2021

                  FI

                  Euroopan unionin virallinen lehti

                  L 102/4

         KOMISSION TÄYTÄNTÖÖNPANOASETUS (EU) 2021/506,
         annettu 23 päivänä maaliskuuta 2021,
         metaanitiolin hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklan 2 kohdassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) nojalla.

                     (2)

                     Metaanitioli hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti.

                     (3)

                     Asetuksen (EY) N:o 1831/2003 10 artiklan 2 kohdan mukaisesti, luettuna yhdessä sen 7 artiklan kanssa, toimitettiin hakemus, joka koskee metaanitiolin uudelleenarviointia kaikkien eläinlajien rehun lisäaineena.

                     (4)

                     Hakija pyysi, että kyseinen lisäaine luokiteltaisiin lisäaineluokkaan ”sensoriset lisäaineet” ja funktionaaliseen ryhmään ”aromiaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                     (5)

                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 17 päivänä huhtikuuta 2013 (3) ja 30 päivänä syyskuuta 2020 (4) antamissaan lausunnoissa, että metaanitiolilla ei ehdotetuissa käyttöolosuhteissa ole haitallisia vaikutuksia eläinten terveyteen, ihmisten terveyteen eikä ympäristöön. Se totesi lisäksi, että lisäainetta olisi pidettävä ihoa ja silmiä sekä hengitysteitä ärsyttävänä aineena ja ettei ihoherkistävyydestä voida tehdä päätelmiä. Sen vuoksi komissio katsoo, että olisi toteutettava asianmukaisia suojatoimenpiteitä ihmisten terveydelle aiheutuvien haittavaikutusten ehkäisemiseksi erityisesti lisäaineen käyttäjien osalta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmiä koskevan raportin.

                     (6)

                     Metaanitiolin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi metaanitiolin käyttö tämän asetuksen liitteessä kuvatulla tavalla olisi hyväksyttävä.

                     (7)

                     Valvonnan tehostamiseksi olisi asetettava rajoituksia ja edellytyksiä. Koska turvallisuuteen liittyvät syyt eivät edellytä enimmäispitoisuuden vahvistamista, ja kun otetaan huomioon elintarviketurvallisuusviranomaisen suorittama uudelleenarviointi, lisäaineen etiketissä olisi ilmoitettava suositeltu pitoisuus. Kyseisen pitoisuuden ylittyessä esiseosten etiketissä olisi ilmoitettava tietyt tiedot.

                     (8)

                     Se, ettei asianomaisen aineen käyttöä juomavedessä ole hyväksytty, ei estä sen käyttöä rehuseoksessa, joka annostellaan veden mukana.

                     (9)

                     Koska turvallisuuteen liittyvät syyt eivät edellytä metaanitiolin hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

                     (10)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Hyväksyminen
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluva, liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.

            2 artikla
            Siirtymätoimenpiteet

               1.   Sallitaan liitteessä eritellyn aineen ja sitä sisältävien esiseosten, jotka on valmistettu ja varustettu merkinnöillä ennen 13 päivää lokakuuta 2021 ennen 13 päivää huhtikuuta 2021 voimassa olleiden sääntöjen mukaisesti, saattaminen markkinoille ja käyttö, kunnes olemassa olevat varastot loppuvat.

               2.   Sallitaan liitteessä eriteltyä ainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 13 päivää huhtikuuta 2022 ennen 13 päivää huhtikuuta 2021 voimassa olleiden sääntöjen mukaisesti, saattaminen markkinoille ja käyttö, kunnes olemassa olevat varastot loppuvat, jos ne on tarkoitettu elintarviketuotantoeläimille.

               3.   Sallitaan liitteessä eriteltyä ainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 13 päivää huhtikuuta 2023 ennen 13 päivää huhtikuuta 2021 voimassa olleiden sääntöjen mukaisesti, saattaminen markkinoille ja käyttö, kunnes olemassa olevat varastot loppuvat, jos ne on tarkoitettu muille kuin elintarviketuotantoeläimille.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä maaliskuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 268, 18.10.2003, s. 29.

            (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

            (3)  EFSA Journal 2013;11(5):3208.

            (4)  EFSA Journal 2020;18(11):6288.

            LIITE

                        Lisäaineen tunnistenumero

                        Lisäaine

                        Koostumus, kemiallinen kaava, kuvaus, analyysimenetelmä

                        Eläinlaji tai -ryhmä

                        Enimmäisikä

                        Vähimmäispitoisuus

                        Enimmäispitoisuus

                        Muut määräykset

                        Hyväksynnän voimassaolo päättyy

                        mg tehoainetta / kg täysrehua, jonka kosteuspitoisuus on 12 %

                           Luokka: sensoriset lisäaineet Funktionaalinen ryhmä: aromiaineet

                        2b12003

                        Metaanitioli

                           Lisäaineen koostumus

                        Metaanitioli

                           Tehoaineen kuvaus

                        Metaanitioli
                        Valmistettu kemiallisen synteesin avulla
                        Puhtaus: vähintään 98 %
                        Kemiallinen kaava: CH4S
                        CAS-numero: 74-93-1
                        Flavis-numero: 12.003

                        Kaikki eläinlajit

                        -

                        -

                        -

                                    1.

                                    Lisäaine on sekoitettava rehuun esiseoksena.

                                    2.

                                    Lisäaineen ja esiseosten käyttöohjeissa on mainittava varastointiin liittyvät seikat sekä stabiilisuus lämpökäsittelyssä.

                                    3.

                                    Lisäaineen etiketissä on ilmoitettava seuraavat tiedot:
                                    ”Tehoaineen suositeltu enimmäispitoisuus täysrehussa, jonka kosteuspitoisuus on 12 %: 0,05 mg/kg.”

                                    4.

                                    Tehoaineen funktionaalinen ryhmä, sen tunnistenumero, nimi ja lisätty määrä on ilmoitettava esiseosten etiketissä, jos tehoaineen pitoisuus täysrehussa, jonka kosteuspitoisuus on 12 %, ylittää 0,05 mg/kg.

                                    5.

                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt hengitysteitse tai iho- ja silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida poistaa tai vähentää minimiin tällaisten menettelyjen ja järjestelyjen avulla, lisäainetta ja esiseoksia käsiteltäessä on käytettävä asianmukaisia henkilönsuojaimia, hengitys-, iho- ja silmäsuojat mukaan lukien.

                        13.4.2031

                           Analyysimenetelmä
                            (1)

                        Metaaniotiolin määrittäminen rehun lisäaineesta ja aromiaineiden esiseoksista:
                        Kaasukromatografia-massaspektrometria retentioajan lukituksella (GC-MS-RTL).

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta:https://ec.europa.eu/jrc/en/eurl/feed-additives/evaluation-reports


title: Komission täytäntöönpanoasetus (EU) 2021/518, annettu 18 päivänä maaliskuuta 2021, tislattua alkoholijuomaa koskevan maantieteellisen merkinnän rekisteröimisestä Euroopan parlamentin ja neuvoston asetuksen (EU) 2019/787 30 artiklan 2 kohdan nojalla ”Vasi vadkörte pálinka”

text:
                  25.3.2021

                  FI

                  Euroopan unionin virallinen lehti

                  L 104/34

         KOMISSION TÄYTÄNTÖÖNPANOASETUS (EU) 2021/518,
         annettu 18 päivänä maaliskuuta 2021,
         tislattua alkoholijuomaa koskevan maantieteellisen merkinnän rekisteröimisestä Euroopan parlamentin ja neuvoston asetuksen (EU) 2019/787 30 artiklan 2 kohdan nojalla
         ”Vasi vadkörte pálinka”
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tislattujen alkoholijuomien määritelmistä, kuvauksesta, esittelystä ja merkinnöistä, tislattujen alkoholijuomien nimien käytöstä muiden elintarvikkeiden esittelyssä ja merkinnöissä, tislattujen alkoholijuomien maantieteellisten merkintöjen suojaamisesta, maatalousperäisen etyylialkoholin ja maatalousperäisten tisleiden käytöstä alkoholijuomissa ja asetuksen (EY) N:o 110/2008 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/787 (1) ja erityisesti sen 30 artiklan 2 kohdan,
         sekä katsoo seuraavaa:

                     (1)

                     Komissio on Euroopan parlamentin ja neuvoston asetuksen (EY) N:o 110/2008 (2) 17 artiklan 5 kohdan mukaisesti tarkastellut Unkarin 14 päivänä lokakuuta 2016 tekemää hakemusta, joka koskee maantieteellisen merkinnän ”Vasi vadkörte pálinka” rekisteröimistä.

                     (2)

                     Asetus (EU) 2019/787, joka korvaa asetuksen (EY) N:o 110/2008, tuli voimaan 25 päivänä toukokuuta 2019. Mainitun asetuksen 49 artiklan 1 kohdan mukaisesti maantieteellisiä merkintöjä koskeva asetuksen (EY) N:o 110/2008 III luku kumotaan 8 päivästä kesäkuuta 2019.

                     (3)

                     Todettuaan hakemuksen asetuksen (EY) N:o 110/2008 mukaiseksi komissio julkaisi mainitun asetuksen 17 artiklan 6 kohdan mukaisesti teknisen asiakirjan tärkeimmät tiedot Euroopan unionin virallisessa lehdessä (3) asetuksen (EU) 2019/787 50 artiklan 4 kohdan ensimmäisen alakohdan nojalla.

                     (4)

                     Komissiolle ei ole toimitettu vastaväiteilmoituksia asetuksen (EU) 2019/787 27 artiklan 1 kohdan mukaisesti.

                     (5)

                     Sen vuoksi on aiheellista rekisteröidä merkintä ”Vasi vadkörte pálinka” maantieteellisenä merkintänä,

               ON HYVÄKSYNYT TÄMÄN ASETUKSEN:

            1 artikla
            Rekisteröidään maantieteellinen merkintä ”Vasi vadkörte pálinka”. Asetuksen (EU) 2019/787 30 artiklan 4 kohdan mukaisesti tällä asetuksella myönnetään nimitykselle ”Vasi vadkörte pálinka” asetuksen (EU) 2019/787 21 artiklassa tarkoitettu suoja.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

            Tehty Brysselissä 18 päivänä maaliskuuta 2021.

                  Komission puolesta

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 130, 17.5.2019, s. 1.

            (2)  Euroopan parlamentin ja neuvoston asetus (EY) N:o 110/2008, annettu 15 päivänä tammikuuta 2008, tislattujen alkoholijuomien määritelmistä, kuvauksesta, esittelystä, merkinnöistä ja maantieteellisten merkintöjen suojaamisesta sekä neuvoston asetuksen (ETY) N:o 1576/89 kumoamisesta (EUVL L 39, 13.2.2008, s. 16).

            (3)  EUVL C 417, 2.12.2020, s. 59.


title: Komission täytäntöönpanoasetus (EU) 2021/519, annettu 24 päivänä maaliskuuta 2021, täytäntöönpanoasetuksen (EU) 2015/1375 muuttamisesta kavioeläinten trikiinitestauksen ja kotieläiminä pidettävien sikojen trikiinitestaukseen Yhdistyneessä kuningaskunnassa sovelletun poikkeuksen osalta (ETA:n kannalta merkityksellinen teksti)

text:
                  25.3.2021

                  FI

                  Euroopan unionin virallinen lehti

                  L 104/36

         KOMISSION TÄYTÄNTÖÖNPANOASETUS (EU) 2021/519,
         annettu 24 päivänä maaliskuuta 2021,
         täytäntöönpanoasetuksen (EU) 2015/1375 muuttamisesta kavioeläinten trikiinitestauksen ja kotieläiminä pidettävien sikojen trikiinitestaukseen Yhdistyneessä kuningaskunnassa sovelletun poikkeuksen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) ja erityisesti sen 18 artiklan 8 kohdan ensimmäisen alakohdan a alakohdan,
         sekä katsoo seuraavaa:

                     (1)

                     Asetuksessa (EU) 2017/625 vahvistetaan säännöt, jotka koskevat toimivaltaisten viranomaisten suorittamaa virallista valvontaa ja niiden muita toimia ihmisravinnoksi tarkoitettujen eläinperäisten tuotteiden tuotannon yhteydessä.

                     (2)

                     Trikiini on loinen, jota voi esiintyä trikiinitartunnalle alttiiden lajien, kuten sikojen ja hevosten, lihassa ja joka aiheuttaa elintarvikevälitteisen taudin kontaminoitunutta lihaa syöneissä ihmisissä. Komission täytäntöönpanoasetuksessa (EU) 2015/1375 (2) vahvistetaan virallisia lihan trikiinitarkastuksia koskevat erityissäännöt sekä edellytykset, joiden mukaan trikiinitestausvelvoitteesta voidaan poiketa kotieläiminä pidettävien sikojen lihan unioniin tulon yhteydessä.

                     (3)

                     Euroopan elintarviketurvallisuusviranomainen antoi 6 päivänä kesäkuuta 2013 tieteellisen lausunnon (3) ihmisten terveyteen liittyvistä vaaroista, jotka on otettava huomioon (kavioeläinten) lihan tarkastuksessa. Lausunnossa suositeltiin trikiinitarkastusten tekemistä kaikille kavioeläimille (ei ainoastaan hevosille vaan myös aaseille ja muuleille) ensisijaisen tärkeänä. Sen vuoksi komission täytäntöönpanoasetuksessa (EU) 2019/627 (4) säädetään kaikkien kavioeläinten ruhojen pakollisesta trikiinitestauksesta. Täytäntöönpanoasetuksessa (EU) 2015/1375 säädetään hevosten ja muiden tartunnalle alttiiden lajien pakollisesta testauksesta. Johdonmukaisuuden vuoksi ja epäselvyyksien välttämiseksi myös täytäntöönpanoasetuksessa (EU) 2015/1375 olisi viitattava kavioeläimiin hevosten sijasta.

                     (4)

                     Komission asetuksella (EU) N:o 206/2010 (5) sallitaan kotieläiminä pidettävien sikojen lihan tulo unioniin Yhdistyneestä kuningaskunnasta. Kyseisessä asetuksessa luetellaan Yhdistynyt kuningaskunta niiden maiden joukossa, jotka soveltavat ruhojen ja alle viiden viikon ikäisten vieroittamattomien kotieläimenä pidettävien sikojen lihan trikiinitestausta koskevaa poikkeusta täytäntöönpanoasetuksen (EU) 2015/1375 3 artiklan 2 kohdan mukaisesti.

                     (5)

                     Asetus (EU) N:o 206/2010 kumotaan komission delegoidulla asetuksella (EU) 2020/692 (6)21 päivästä huhtikuuta 2021. Kumoamisen vuoksi komission täytäntöönpanoasetuksella (EU) 2020/1478 (7) lisätään täytäntöönpanoasetukseen (EU) 2015/1375 21 päivästä huhtikuuta 2021 liite VII, jossa luetellaan kolmannet maat, jotka soveltavat täytäntöönpanoasetuksen (EU) 2015/1375 13 artiklan 2 kohdassa tarkoitettua poikkeusta trikiinitestauksesta.

                     (6)

                     Yhdistynyt kuningaskunta toimitti 12 päivänä tammikuuta 2021 tiedon, että aiemmat tiedot teurastettujen kotieläiminä pidettävien sikojen populaation jatkuvasta testauksesta osoittavat vähintään 95 prosentin varmuudella, että trikiinin esiintyvyys kyseisessä populaatiossa on korkeintaan yksi tapaus miljoonassa täytäntöönpanoasetuksen (EU) 2015/1375 3 artiklan 3 kohdan b alakohdan mukaisesti. Lisäksi Yhdistynyt kuningaskunta tiedotti komissiolle aikomuksestaan soveltaa ruhojen ja kotieläiminä pidettävien sikojen lihan trikiinitestausta koskevaa poikkeusta silloin, kun eläimet tulevat tilalta, joka on virallisesti tunnustettu valvottuja pito-olosuhteita noudattavaksi tilaksi kyseisen täytäntöönpanoasetuksen liitteen IV mukaisesti.

                     (7)

                     Näin ollen Yhdistynyt kuningaskunta olisi sisällytettävä täytäntöönpanoasetuksen (EU) 2015/1375 liitteeseen VII sanotun kuitenkaan rajoittamatta unionin oikeuden soveltamista Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehtyyn sopimukseen liitetyn Irlantia/Pohjois-Irlantia koskevan pöytäkirjan 5 artiklan 4 kohdan, luettuna yhdessä kyseisen pöytäkirjan liitteen 2 kanssa, mukaisesti.

                     (8)

                     Täytäntöönpanoasetuksen (EU) 2015/1375 liitettä VII olisi muutettava, jotta siinä otetaan huomioon kyseisen täytäntöönpanoasetuksen 3 artiklan 2 ja 3 kohdassa säädettyjen poikkeusten soveltaminen Yhdistyneessä kuningaskunnassa.

                     (9)

                     Sen vuoksi täytäntöönpanoasetusta (EU) 2015/1375 olisi muutettava.

                     (10)

                     Koska asetus (EU) N:o 206/2010 kumotaan 21 päivästä huhtikuuta 2021 ja täytäntöönpanoasetuksella (EU) 2020/1478 lisätään täytäntöönpanoasetukseen (EU) 2015/1375 liite VII kyseisestä päivästä alkaen, Yhdistyneen kuningaskunnan sisällyttämistä kyseiseen liitteeseen olisi sovellettava samasta päivästä alkaen.

                     (11)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan täytäntöönpanoasetus (EU) 2015/1375 seuraavasti:

                        1)

                        Muutetaan 2 artikla seuraavasti:

                                    a)

                                    Korvataan 2 kohdan ensimmäinen alakohta seuraavasti:
                                    ”Trikiinitartunnalle alttiiden kavioeläinten, villisikojen sekä muiden tarhattujen ja luonnonvaraisten eläinlajien ruhoista on otettava järjestelmällisesti näytteitä teurastamoissa tai riistankäsittelylaitoksissa osana post mortem -tarkastusta.”;

                                    b)

                                    Korvataan 3 kohta seuraavasti:

                                       ”3.   Jos elintarvikealan toimija takaa täyden jäljitettävyyden, kotieläimenä pidettävien sikojen sekä kavioeläinten ruhot voidaan trikiinitutkimuksen tuloksia odotettaessa leikata enintään kuuteen osaan teurastamossa tai samoissa tiloissa olevassa leikkaamossa.”;

                        2)

                        Korvataan liitteessä III johdantokappale sekä a ja b alakohta seuraavasti:
                        ”Kavioeläinten liha, luonnonvaraisen riistan liha ja muu liha, joka voi sisältää trikiiniloisia, on tutkittava jollakin liitteessä I olevassa I tai II luvussa esitetyistä digestiomenetelmistä seuraavin muutoksin:

                                    a)

                                    Vähintään 10 g painavat näytteet otetaan kavioeläimeltä kieli- tai puremalihaksesta, villisialta etujalasta, kielestä tai palleasta.

                                    b)

                                    Jos kavioeläimestä ei ole saatavilla näitä lihaksia, otetaan kooltaan suurempi näyte palleapilarin lihas- ja jänneosan yhtymäkohdasta. Lihaksen on oltava puhdas sidekudoksesta ja rasvasta.”;

                        3)

                        Korvataan liitteessä IV olevan II luvun b alakohta seuraavasti:

                                    ”b)

                                    Kotieläimenä pidettäville sioille, villisioille, kavioeläimille, riistaeläimille ja muille taudille alttiille eläimille tehtyjen trikiinitestien lukumäärä ja testitulokset on toimitettava direktiivin 2003/99/EY liitteen IV mukaisesti. Kotieläimenä pidettäviä sikoja koskevissa tiedoissa on ilmoitettava ainakin seuraavat seikat:

                                                i)

                                                valvotuissa pito-olosuhteissa pidetyille eläimille tehdyt testit;

                                                ii)

                                                siitosemakoille ja -karjuille sekä lihasioille tehdyt testit.”;

                        4)

                        Korvataan liite VII seuraavasti:

                              ”LIITE VII
                              13 artiklan 2 kohdassa tarkoitettua poikkeusta soveltavat kolmannet maat tai niiden alueet

                                          Maan ISO-koodi

                                          Kolmas maa tai sen alue

                                          Huomautukset

                                          GB

                                          Yhdistynyt kuningaskunta (*1)

                                          3 artiklan 2 ja 3 kohdassa säädettyjen poikkeusten soveltaminen

                        ”

            2 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sen 1 artiklan 4 kohtaa sovelletaan 21 päivästä huhtikuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä maaliskuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 95, 7.4.2017, s. 1.

            (2)  Komission täytäntöönpanoasetus (EU) 2015/1375, annettu 10 päivänä elokuuta 2015, virallisia lihan trikiinitarkastuksia koskevista erityissäännöistä (EUVL L 212, 11.8.2015, s. 7).

            (3)  EFSA Journal 2013;11(6):3263.

            (4)  Komission täytäntöönpanoasetus (EU) 2019/627, annettu 15 päivänä maaliskuuta 2019, ihmisravinnoksi tarkoitettujen eläinperäisten tuotteiden virallisen valvonnan suorittamista koskevista yhdenmukaisista käytännön järjestelyistä Euroopan parlamentin ja neuvoston asetuksen (EU) 2017/625 mukaisesti ja komission asetuksen (EY) N:o 2074/2005 muuttamisesta virallisen valvonnan osalta (EUVL L 131, 17.5.2019, s. 51).

            (5)  Komission asetus (EU) N:o 206/2010, annettu 12 päivänä maaliskuuta 2010, sellaisten kolmansien maiden ja alueiden tai niiden osien luetteloiden vahvistamisesta, joista on sallittua tuoda Euroopan unionin alueelle tiettyjä eläimiä ja tuoretta lihaa, sekä eläinlääkärintodistuksia koskevista vaatimuksista (EUVL L 73, 20.3.2010, s. 1).

            (6)  Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).

            (7)  Komission täytäntöönpanoasetus (EU) 2020/1478, annettu 14 päivänä lokakuuta 2020, täytäntöönpanoasetuksen (EU) 2015/1375 muuttamisesta trikiinivalvontaan liittyvien näytteenoton, osoittamiseen käytettävän vertailumenetelmän ja tuontiedellytysten osalta (EUVL L 338, 15.10.2020, s. 7).

            (*1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tässä liitteessä olevat viittaukset Yhdistyneeseen kuningaskuntaan eivät käsitä Pohjois-Irlantia..